L 53/28 Den Europæiske Unions Tidende 26.2.2005 KOMMISSIONENS FORORDNING (EF) Nr. 341/2005 af 25. februar 2005 om ændring af forordning (EF) nr. 1432/94 og forordning (EF) nr. 1458/2003 for så vidt angår den maksimumsmængde, som licensansøgningerne for import af svinekød må omfatte KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (!), særlig artikel 11, stk. 1, under henvisning til Rådets forordning (EF) nr. 774/94 af 29. marts 1994 om åbning og forvaltning af en række EF-toldkon- tingenter for oksekød af høj kvalitet, svinekød, fjerkrækød, hvede og blandsæd af hvede og rug samt klid og andre restpro- dukter (?), særlig artikel 7, under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbin- delse med artikel XXIV, stk. 6, i GATT (?), særlig artikel 1, og ud fra følgende betragtninger: (1), Ved Kommissionens forordning (EF) nr. 1432/94 af 22. juni 1994 om gennemførelsesbestemmelser for svinekød til den importordning, der er fastsat i Rådets forordning (EF) nr. 774/94 om åbning og forvaltning af en række EF toldkontingenter for oksekød af høj kvalitet, svinekød, fjerkrækød, hvede og blandsæd af hvede og rug samt klid og andre restprodukter () og Kommissionens forord- ning (EF) nr. 1458/2003 af 18. august 2003 om åbning og forvaltning af toldkontingenter for svinekødspro- dukter (?) blev der åbnet importkontingenter for svinekød og fastsat præcise betingelser for de erhvervsdrivendes adgang til disse kontingenter. (2) — De to importtoldkontingenter er generelt blevet udnyttet i ringe grad i de senere år, og fastsættelsen af de relativt små maksimumsmængder, som licensansøgningerne må omfatte, kan have været en faktor, der har bidraget hertil. For at lette samhandelen med svinekød under disse to importkontingenter er det nødvendigt at forhøje disse maksimumsmængder. (3) — Forordning (EF) nr. 1432/94 og (EF) nr. 1458/2003 bør ændres i overensstemmelse hermed. (4) — Foranstaltningerne i denne forordning er i overensstem- melse med udtalelse fra Forvaltningskomitéen for Svinekød — UDSTEDT FØLGENDE FORORDNING: Artikel 1 I artikel 3, litra b), i forordning (EF) nr. 1432/94 ændres udtrykket »10 %« til »20 %«. Artikel 2 I artikel 4, litra b), i forordning (EF) nr. 1458/2003 ændres udtrykket »10 %« til »20 %«. Artikel 3 Denne forordning træder i kraft på dagen efter offentliggørelsen i Den Europæiske Unions Tidende. Den anvendes for licensansøgninger, der indgives fra den 1. marts 2005. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 25. februar 2005. På Kommissionens vegne Mariann FISCHER BOEL Medlem af Kommissionen (1) EFT L 282 af 1.11.1975, s. 1. Senest ændret ved forordning (EF) nr. 1365/2000 (EFT L 156 af 29.6.2000, s. 5). (?) EFT L 91 af 8.4.1994, s. 1. Ændret ved Kommissionens forordning (EF) nr. 2198/95 (EFT L 221 af 19.9.1995, s. 3). (?) EFT L 146 af 20.6.1996, s. 1. (?) EFT L 156 af 23.6.1994, s. 14. Senest ændret ved forordning (EF) nr. 2083/2004 (EUT L 360 af 7.12.2004, s. 12). () EUT L 208 af 19.8.2003, s. 3. Ændret ved forordning (EF) nr. 2083/2004.